                         ROMÂNIA                                                              

                  JUDEŢUL SUCEAVA

CONSILIUL LOCAL AL MUNICIPIULUI
                          SUCEAVA                            

HOTĂRÂRE

privind tariful de închiriere aplicabil începând cu 01.01.2011 pentru folosirea terenului ocupat de mijloace publicitare
Consiliul Local al Municipiului Suceava;


Având in vedere expunerea de motive a Primarului Municipiului Suceava înregistrată la nr. 2978 din 24.01.2011, raportul serviciului patrimoniu nr.2979 din 24.02.2011 precum şi avizul comisiei economico financiară, juridică, disciplinară;


În temeiul prevederilor art.36, al.2, lit  “c”, al. 5, lit  “b”, ale art. 45 al. 2, art.47 şi art.49 din Legea a administraţiei publice locale nr.215/2001,  republicată, cu modificările şi completările ulterioare;
HOTĂRĂŞTE:

 Art.1. Se aprobă cuantumul lunar al chiriei pentru folosirea suprafeţelor de teren aparţinând domeniului public sau privat al municipiului Suceava, ocupat de mijloace publicitare, la nivelul sumei de 350 lei/amplasament/lună.
Art.2. Prezenta hotărâre va intra în vigoare începând cu data de 01.01.2011.

Art.3. Prevederile prezentei hotărâri vor fi duse la îndeplinire de către Primarul Municipiului Suceava prin aparatul de specialitate.

